title: Регламент за изпълнение (ЕС) 2017/679 на Комисията от 10 април 2017 година за прекратяване на подновеното разследване относно изчерпване на ефекта от мерките по отношение на вноса на студеновалцувани плоски продукти от неръждаеми стомани с произход от Тайван без изменение на действащите мерки

text:
               11.4.2017

               BG

               Официален вестник на Европейския съюз

               L 98/10

         РЕГЛАМЕНТ ЗА ИЗПЪЛНЕНИЕ (ЕС) 2017/679 НА КОМИСИЯТА
   от 10 април 2017 година
   за прекратяване на подновеното разследване относно изчерпване на ефекта от мерките по отношение на вноса на студеновалцувани плоски продукти от неръждаеми стомани с произход от Тайван без изменение на действащите мерки
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 9, параграф 2 и член 12 от него,
   като има предвид, че:
   1.   ПРОЦЕДУРА

   1.1.   Действащи мерки

               (1)

               С Регламент за изпълнение (ЕС) 2015/1429 на Комисията (2) Европейската комисия („Комисията“) наложи окончателно антидъмпингово мито върху вноса на студеновалцувани плоски продукти от неръждаеми стомани с произход от Китайската народна република и Тайван. Приложимата митническа ставка за всички тайвански дружества е 6,8 %, с изключение на един производител износител, за когото се прилага нулева ставка на митото.

         1.2.   Искане за подновяване на разследването относно изчерпването на ефекта от мерките

               (2)

               На 28 юни 2016 г. Комисията получи искане за подновяване на разследването относно изчерпване на ефекта от действащите мерки съгласно член 12 от основния регламент.

               (3)

               Искането бе подадено от Европейското сдружение на производителите на стомана (Eurofer) от името на производители, които представляват над 25 % от общото производство на Съюза на някои студеновалцувани плоски продукти от стомана.

               (4)

               Eurofer представи достатъчно доказателства, от които е видно, че след първоначално разследвания период и преди и след налагането на антидъмпинговите мита върху вноса на разглеждания продукт експортните цени са се понижили. Това е възпрепятствало настъпването на търсения коригиращ ефект от действащите мерки.

               (5)

               От доказателствата в искането е видно, че намалението на експортните цени не може да се обясни с промени в цените на суровините, разходите за енергия и труд, митническите ставки или обменните курсове.

               (6)

               Също така Eurofer представи доказателства за това, че вносът на разглеждания продукт в Съюза е продължил в значителни обеми.

         1.3.   Частично възобновяване на антидъмпинговото разследване

               (7)

               На 11 август 2016 г. с известие, публикувано в Официален вестник на Европейския съюз
                   (3), Комисията обяви, че подновява антидъмпинговото разследване.

         1.4.   Заинтересовани страни

               (8)

               В известието за подновяване на разследването Комисията прикани заинтересованите страни да се свържат с нея, за да вземат участие в разследването. Освен това Комисията изрично уведоми Eurofer, износителите, производителите износители и вносителите, за които е известно, че са засегнати, както и представителите на засегнатата държава, че започва разследване за изчерпване на ефекта от мерките, и ги прикани да вземат участие в него.

               (9)

               На заинтересованите страни беше предоставена възможността да изразят становищата си в писмена форма и да поискат да бъдат изслушани от Комисията и/или от служителя по изслушванията при търговските процедури. Никоя от заинтересованите страни не се възползва от тази възможност, нито поиска изслушване.

         1.5.   Изготвяне на извадка от вносители

               (10)

               За да реши дали е необходимо изготвянето на извадка и ако е необходимо — да направи подбор, Комисията поиска от несвързани вносители да предоставят информацията, посочена в известието за подновяване на разследването.

               (11)

               Десет несвързани вносители предоставиха исканата информация и се съгласиха да бъдат включени в извадката. В съответствие с член 17, параграф 1 от основния регламент Комисията подбра извадка от трима вносители въз основа на най-големия обем на вноса в Съюза. В съответствие с член 17, параграф 2 от основния регламент с всички известни засегнати вносители бяха проведени консултации във връзка с подбора на извадката. Не бяха получени коментари.

         1.6.   Изготвяне на извадка от износители и производители износители в Тайван

               (12)

               За да реши дали е необходимо изготвянето на извадка и ако е необходимо — да направи подбор, Комисията поиска от всички известни износители и производители износители в Тайван да предоставят информацията, посочена в известието за подновяване на разследването. Освен това Комисията се обърна към компетентните органи на засегнатата държава с молба да посочат и/или да се свържат с други евентуални износители и производители износители, които може да проявят интерес да участват в разследването.

               (13)

               Пет износители и шест производители износители в Тайван представиха поисканата информация и се съгласиха да бъдат включени в извадката. Комисията реши, че не е необходимо изготвяне на извадка, тъй като е разумно да се очаква, че тези износители и производители износители могат да бъдат разследвани в рамките на наличното време.

         1.7.   Отговори на въпросника

               (14)

               Комисията изпрати въпросници до петимата износители и шестимата производители износители. Отговори на въпросника бяха получени от двама производители износители и от една група, съставена от двама производители износители и двама износители.

               (15)

               Комисията изпрати въпросници на тримата включени в извадката вносители и получи отговори от двама от тях.

         1.8.   Проверки на място

               (16)

               Комисията потърси и провери цялата информация, която счете за необходима за целите на настоящото разследване. В съответствие с член 16 от основния регламент бяха извършени контролни посещения в помещенията на следните дружества:

                           —

                           Jie Jin Material Science, Тайнан, Тайван

                           —

                           Tang Eng Iron Works Co., Ltd., Каосюн, Тайван

                           —

                           Yieh United Steel Corporation, Каосюн, Тайван

                           —

                           Yuan Long Stainless Steel, Каосюн, Тайван.

         1.9.   Периоди, обхванати от подновеното разследване за изчерпване на ефекта от мерките

               (17)

               Периодът на подновеното разследване („ППР“) за изчерпване на ефекта от мерките е от 1 юли 2015 г. до 30 юни 2016 г. Първоначално разследваният период (ПРП) е от 1 януари 2013 г. до 31 декември 2013 г.

         2.   РАЗГЛЕЖДАН ПРОДУКТ И СХОДЕН ПPОДУКТ

               (18)

               Разглежданият продукт, предмет на настоящото подновено разследване за изчерпване на ефекта на мерките, е същият, както при първоначалното разследване — плосковалцувани продукти от неръждаеми стомани, само студеновалцувани, с произход от Тайван, понастоящем класирани в кодове по КН 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 и 7220 20 89 („разглежданият продукт“).

               (19)

               Студеновалцуваните плоски продукти от неръждаеми стомани се използват за широка гама от приложения, например за производство на домакински уреди (например вътрешността на перални машини и съдомиялни), заварени тръби, медицински изделия, както и в хранително-вкусовата и автомобилната промишленост.

               (20)

               При подновеното разследване беше установено, че разглежданият продукт и продуктът, който се произвежда и продава на вътрешния пазар в Тайван, имат еднакви основни характеристики, както и едни и същи основни приложения. Поради това Комисията реши, че тези продукти са сходни продукти по смисъла на член 1, параграф 4 от основния регламент.

         3.   КОНСТАТАЦИИ

               (21)

               По принцип при подновяване на разследване за изчерпване на ефекта от мерките съгласно член 12 от основния регламент се цели да се установи дали експортните цени са се понижили или дали е имало недостатъчно колебание в цените на препродаване или в последващите продажни цени на разглеждания продукт в Съюза след налагане на първоначалните мерки. Като втора стъпка в случаите, когато се установи, че експортните цени са се понижили, следва да се изчисли нов дъмпингов марж.

         3.1.   Понижение на експортните цени

               (22)

               За да прецени дали е имало понижение на експортните цени, Комисията установи експортните цени на всеки разглеждан производител износител през ППР и ги сравни със съответните експортни цени, определени през ПРП.

               (23)

               Производителите износители са изнасяли за Съюза било директно за несвързани клиенти, било чрез свързани дружества в Тайван.

               (24)

               В съответствие с член 2, параграф 8 от основния регламент експортната цена е действително платената или подлежаща на плащане цена за разглеждания продукт, когато той се изнася за Съюза.

               (25)

               Комисията сравни за всички производители износители цените на видовете продукти, продавани през ППР, с цените на същите видове продукти, продавани през ПРП, и изчисли за тях среднопретеглено понижение на експортните цени.

               (26)

               Сравнението беше извършено в евро по обменните курсове, посочени в предоставените на износителите и производителите износители антидъмпингови въпросници.

               (27)

               От сравнението на експортните цени за Съюза на базата на цена франко завода е видно, че за всички производители износители/групи експортните цени са се понижили. Понижението на експортните цени в евро е, както следва:

                  Таблица 1

                  Понижение на експортните цени

                           Производител износител/група

                           Промяна на експортните цени между ПРП и ППР

                           Jie Jin Material Science

                           – 3,3 %

                           Tang Eng Iron Works Co., Ltd. и Yieh United Steel Corporation

                           – 11,2 %

                           Yuan Long Stainless Steel

                           – 2,3 %

         3.2.   Дъмпинг

               (28)

               След като бе установено понижение на експортните цени за всички оказали съдействие производители износители, дъмпинговите маржове бяха преизчислени в съответствие с член 2 от основния регламент.

               (29)

               Всички оказали съдействие производители износители поискаха преразглеждане на определената за тях нормална стойност на основание член 12, параграф 5 от основния регламент.

         3.2.1.   Нормална стойност

               (30)

               Комисията първо провери дали общият обем на продажбите на вътрешния пазар на всеки оказал съдействие производител износител е представителен в съответствие с член 2, параграф 2 от основния регламент. Продажбите на вътрешния пазар са представителни, ако общият обем на продажбите на вътрешния пазар на сходния продукт на независими клиенти за производителя износител е представлявал най-малко 5 % от общия обем на продажбите му за износ на разглеждания продукт за Съюза по време на ППР. Въз основа на това бе установено, че реализираният от всеки производител износител общ обем на продажбите на сходния продукт на вътрешния пазар е представителен.

               (31)

               След това за производителите износители с представителни продажби на вътрешния пазар Комисията установи кои видове на продукта, продавани на вътрешния пазар, са идентични или сравними с видовете на продукта, продавани за износ за Съюза.

               (32)

               Комисията провери дали продажбите на вътрешния пазар на всеки оказал съдействие производител износител за всеки вид на продукта, който е идентичен или сравним с вид на продукта, продаван за износ за Съюза, са представителни в съответствие с член 2, параграф 2 от основния регламент. Продажбите на вътрешния пазар на даден вид на продукта са представителни, ако общият обем на продажбите на вътрешния пазар на този вид на продукта на независими клиенти през ППР представлява най-малко 5 % от общия обем на продажбите за износ за Съюза на идентичен или сравним вид на продукта.

               (33)

               Като следваща стъпка Комисията определи дела на рентабилните продажби за независими клиенти на вътрешния пазар за всеки вид на продукта през ППР, за да вземе решение дали да използва действителните продажби на вътрешния пазар за изчисляването на нормалната стойност в съответствие с член 2, параграф 4 от основния регламент.

               (34)

               Нормалната стойност беше изчислена като среднопретеглена стойност от цените на всички продажби на вътрешния пазар през ППР или като среднопретеглена стойност само от рентабилните продажби. Всички стойности, за които бе необходимо да се направи преизчисляване на суми в друга валута, бяха преобразувани в тайвански долари по месечните обменни курсове, посочени от Комисията в антидъмпинговия въпросник, или по използваните от производителите износители вътрешни обменни курсове на база на митническите ставки в Тайван. През ППР няма съществена разлика между двата посочени курса.

               (35)

               В случаите, когато не е имало продажби на даден вид от сходния продукт при обичайни търговски условия или продажбите са били недостатъчни, Комисията формира нормалната стойност в съответствие с член 2, параграфи 3 и 6 от основния регламент.

               (36)

               Нормалната стойност беше формирана, като към средните производствени разходи за сходния продукт на оказалия съдействие производител износител през ППР бяха добавени посочените по-долу елементи:

                           —

                           среднопретеглените разходи за продажба, общите и административните разходи (ПОАР), направени от оказалите съдействие производители износители при продажбите на вътрешния пазар на сходния продукт при обичайни търговски условия през ППР; и

                           —

                           среднопретеглената печалба, реализирана от оказалите съдействие производители износители при продажбите на вътрешния пазар на сходния продукт при обичайни търговски условия през ППР.

               (37)

               Един производител износител е извършвал продажби на част от разглеждания продукт посредством свързан обслужващ център, където се правят определени изменения по спецификация на клиента (рязане, нарязване, полиране и др.). За изчисляване на консолидираните производствени разходи на този производител износител тези допълнителни разходи бяха добавени към разходите за съответния вид на продукта с помощта на метода на претеглената средна стойност.

               (38)

               Както при първоначалното разследване, някои продажби на сходния продукт на тайванския пазар са били за дистрибутори, които впоследствие са извършили износ на продукта.

               (39)

               За да се отстрани този проблем, Комисията не взе под внимание всички продажби за най-големия тайвански дистрибутор/обслужващ център, който според дадения от него отговор във връзка с извадката е изнасял преобладаващата част от допълнително обработените продукти. Освен това Комисията не взе предвид продажбите на вътрешния пазар, при които продуктът е бил доставен за износ в митнически склад или международно пристанище.

               (40)

               Един производител износител е извършвал дейност и като обслужващ център за разглеждания продукт и сходния продукт, закупен от други производители износители. За изчисляване на нормалната стойност и на експортната цена за този производител износител Комисията взе предвид само студеновалцуваните от него продукти.

         3.2.2.   Експортна цена

               (41)

               Комисията определи експортната цена през ППР съгласно разясненията в съображения 22 — 24 по-горе.

         3.2.3.   Сравнение

               (42)

               Комисията сравни нормалната стойност и експортната цена на производителите износители на базата на цена франко завода.

               (43)

               Когато това беше обосновано от необходимостта да се гарантира обективно сравнение, Комисията коригира нормалната стойност и/или експортната цена за разликите, отразяващи се на цените и тяхната сравнимост, в съответствие с член 2, параграф 10 от основния регламент. Бяха направени корекции за транспорт, застраховка, обработка, товарене и допълнителни разходи, разходи по опаковане, кредити, банкови такси и комисиони.

         3.2.4.   Дъмпингови маржове

               (44)

               За оказалите съдействие производители износители Комисията сравни среднопретеглената нормална стойност за всеки вид на сходния продукт със среднопретеглената експортна цена на съответния вид на разглеждания продукт в съответствие с член 2, параграфи 11 и 12 от основния регламент.

               (45)

               Въз основа на това среднопретеглените дъмпингови маржове, изразени като процент от цената CIF на границата на Съюза без платено мито, са, както следва:

                  Таблица 2

                  Дъмпингови маржове, Тайван

                           Производител износител/група

                           Дъмпингов марж през ППР

                           Jie Jin Material Science

                           2,6 %

                           Tang Eng Iron Works Co., Ltd. и Yieh United Steel Corporation

                           Няма дъмпинг

                           Yuan Long Stainless Steel

                           Няма дъмпинг

         4.   ЗАКЛЮЧЕНИЕ

               (46)

               Преизчислението на дъмпинговите маржове показа, че дъмпинговият марж за групата от дружества, разследвани в хода на първоначалното разследване, е намалял. За другите две съдействащи дружества, които не са оказали съдействие при първоначалното разследване, установеният дъмпингов марж е по-нисък от приложимата понастоящем ставка на митото.

               (47)

               В заключение, подновеното разследване за изчерпване на ефекта от мерките следва да се прекрати без изменение на действащите мерки.

               (48)

               Констатациите от подновеното разследване бяха оповестени на заинтересованите страни. Само Eurofer представи коментари.

               (49)

               В писменото си изложение и по време на изслушването представителите на Eurofer изразиха своето разочарование от резултатите от подновеното разследване, проведено от Комисията. Според Eurofer Комисията не е отчела надлежно твърдението за нарушения на вътрешния пазар в Тайван.

               (50)

               Според Eurofer първото нарушение е свързано с износа на търговци/дистрибутори в Тайван и със схемата за отстъпки при износа. От Eurofer представиха допълнителни доказателства за това.

               (51)

               Предполагаемото второ нарушение засяга връзката между заводите в Тайван и някои техни търговци/дистрибутори. Според Eurofer Комисията би следвало да заключи, че не е оказано съдействие, и да използва наличните неблагоприятни факти.

               (52)

               Вследствие на първоначалното разследване и въз основа на данните, събрани и проверени по време на подновеното разследване, Комисията придоби задълбочена представа за пазара в Тайван. Комисията използва цялата налична информация, за да определи точно нормалната стойност, съгласно посоченото в съображения 39 и 40 по-горе.

               (53)

               Комисията приложи методологията, предвидена в основния регламент, като се съобрази с първоначалното разследване и надлежно взе предвид спецификата на вътрешния пазар в Тайван. По-специално, тя стигна до извода, че в конкретния случай изключването на някои продажби за определени структури при изчисляването на нормалната стойност съгласно описаното в съображения 39 и 40 е по-обективно, отколкото използването на наличните неблагоприятни факти. Тъй като твърдението на Eurofer не внесе никаква нова информация, която да промени из основи използваната методология, Комисията потвърждава заключението, посочено в съображение 47 по-горе.

               (54)

               Настоящият регламент е в съответствие със становището на Комитета, създаден съгласно член 15, параграф 1 от Регламент (ЕС) 2016/1036,

         ПРИЕ НАСТОЯЩИЯ РЕГЛАМЕНТ:
   Член 1
   Подновеното разследване относно изчерпване на ефекта от мерките по отношение на вноса на студеновалцувани плоски продукти от неръждаеми стомани с произход от Тайван в съответствие с член 12 от Регламент (ЕС) 2016/1036 се прекратява без изменение на действащите антидъмпингови мерки.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 април 2017 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016 г., стр. 21.

      (2)  ОВ L 224, 27.8.2015 г., стр. 10.

      (3)  ОВ C 291, 11.8.2016 г., стр. 7.


title: Регламент за изпълнение (ЕС) 2017/295 на Комисията от 20 февруари 2017 година относно извънредни мерки за подпомагане на пазара в сектора на птичето месо във Франция

text:
               21.2.2017

               BG

               Официален вестник на Европейския съюз

               L 43/196

         РЕГЛАМЕНТ ЗА ИЗПЪЛНЕНИЕ (ЕС) 2017/295 НА КОМИСИЯТА
   от 20 февруари 2017 година
   относно извънредни мерки за подпомагане на пазара в сектора на птичето месо във Франция
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 220, параграф 1, буква а) от него,
   като има предвид, че:

               (1)

               Между 24 ноември 2015 г. и 5 август 2016 г. Франция съобщи и потвърди появата на голям брой огнища на високопатогенна инфлуенца по птиците от подтип H5. Общо 81 огнища бяха потвърдени в Югоизточна Франция. Засегнати бяха патици, гъски, кокошки носачки, пуйки и разплодни петли и кокошки от вида Gallus domesticus, петли и пилета, токачки и пъдпъдъци.

               (2)

               Франция предприе незабавно и ефикасно всички необходими ветеринарни мерки и мерки във връзка със здравето на животните, изисквани в съответствие с Директива 2005/94/ЕО на Съвета (2).

               (3)

               По-конкретно френските власти взеха мерки за борба, мониторинг и превенция и определиха предпазни и надзорни зони, както и други ограничителни зони в съответствие с решения за изпълнение (ЕС) 2015/2239 (3), (ЕС) 2015/2460 (4), (ЕС) 2016/42 (5), (ЕС) 2016/237 (6) и (ЕС) 2016/447 (7) на Комисията. За целите на борбата и предотвратяването на разпространението на болестта френските власти наложиха следните мерки:

                           а)

                           забрана за въвеждане на птици в стопанствата за патици и гъски, разположени в допълнителната ограничителна зона и в предпазните и надзорните зони, определени след последните четири огнища на високопатогенна инфлуенца по птиците, които възникнаха на 15 юли, 18 юли, 25 юли и 5 август 2016 г. Забраната за въвеждане на птици в стопанствата за патици и гъски, разположени в допълнителната ограничителна зона, беше наложена с цел да се осигури 16-седмичен период на намаляване на популацията;

                           б)

                           забрана за придвижване на големи групи от възприемчиви към болестта домашни птици и за търговия с живи домашни птици извън допълнителната ограничителна зона;

                           в)

                           удължени периоди на некултивиране в стопанствата за възприемчиви към болестта птици, различни от патици и гъски, разположени в предпазните и надзорните зони и в допълнителната ограничителна зона, включително предпазните и надзорните зони, определени след последните четири огнища на високопатогенна инфлуенца по птиците, които възникнаха на 15 юли, 18 юли, 25 юли и 5 август 2016 г.

               (4)

               Чрез прилагането на тези мерки френските власти успяха да ликвидират заплахата. Считано до 15 септември 2016 г. във всички стопанства, с изключение на птицевъдните стопанства, разположени в предпазните и надзорните зони, определени след последните четири огнища на високопатогенна инфлуенца по птиците, които възникнаха на 15 юли, 18 юли, 25 юли и 5 август 2016 г., бяха въведени ветеринарните мерки и мерките във връзка със здравето на животните, предвидени в законодателството на Съюза и в националното законодателство. Във въпросните птицевъдни стопанства мерките се прилагаха съответно до 25 август, 25 септември и 3 октомври 2016 г.

               (5)

               Френските власти информираха Комисията, че необходимите ветеринарни мерки и мерки във връзка със здравето на животните, приложени за ограничаване и ликвидиране на разпространението на болестта, са засегнали голям брой оператори и че тези оператори са понесли загуби на доход, които не са допустими за финансиране от Съюза съгласно Регламент (ЕС) № 652/2014 на Европейския парламент и на Съвета (8).

               (6)

               На 20 април, 20 септември и 24 октомври 2016 г. Комисията получи от френските власти официални искания за частично финансиране на някои извънредни мерки съгласно член 220, параграф 3 от Регламент (ЕС) № 1308/2013.

               (7)

               В резултат на предприетите ветеринарни мерки и мерки във връзка със здравето на животните беше забранено въвеждането на птици във всички стопанства за патици и гъски, разположени в допълнителната ограничителна зона и в предпазните и надзорните зони, определени след последните четири огнища на високопатогенна инфлуенца по птиците, които възникнаха на 15 юли, 18 юли, 25 юли и 5 август 2016 г. Това доведе до загуби на производството в тези стопанства за патици и гъски. Поради това е целесъобразно тези загуби да бъдат компенсирани.

               (8)

               В резултат на предприетите ветеринарни мерки и мерки във връзка със здравето на животните беше забранено кокошки носачки в края на производствения им цикъл и на разплодни петли и кокошки от вида Gallus domesticus да бъдат транспортирани извън допълнителната ограничителна зона до специализирани кланици с цел да бъдат заклани за производството на месо. Това доведе до умъртвяването и унищожаването на животни в кланици или в земеделски стопанства и до загуба на производство на кокошки носачки и на разплодни петли и кокошки от вида Gallus domesticus за производителите, разположени в допълнителната ограничителна зона. Поради това е целесъобразно тези загуби да бъдат компенсирани.

               (9)

               В резултат на предприетите ветеринарни мерки и мерки във връзка със здравето на животните бяха удължени периодите на некултивиране в стопанствата за пилета серийно производство, пилета, отглеждани по биологичен начин, пилета със знак Label Rouge или свободно отглеждани пилета, петли, токачки със знак Label Rouge и свободно отглеждани токачки, пуйки и пъдпъдъци, разположени в предпазните и надзорните зони и в допълнителната ограничителна зона, определени след последните четири огнища на високопатогенна инфлуенца по птиците, които възникнаха на 15 юли, 18 юли, 25 юли и 5 август 2016 г. Това е довело до загуба на производство на птиче месо в тези стопанства. Поради това е целесъобразно тези загуби да бъдат компенсирани.

               (10)

               В резултат на предприетите ветеринарни мерки и мерки във връзка със здравето на животните беше въведена забрана за продажба на живи пилета, кокошки носачки, токачки и пуйки извън допълнителната ограничителна зона. Това доведе до загуба на продукция за производителите на живи пилета, кокошки носачки, токачки и пуйки, разположени в допълнителната ограничителна зона. Поради това е целесъобразно тези загуби да бъдат компенсирани.

               (11)

               В съответствие с член 220, параграф 5 от Регламент (ЕС) № 1308/2013 частичното финансиране от Съюза е равно на 50 % от разходите, направени от Франция за извънредните мерки за подпомагане на пазара. След като разгледа полученото от Франция искане, Комисията следва да определи максималните количества, допустими за финансиране по отношение на всяка извънредна мярка за подпомагане на пазара.

               (12)

               С цел да се избегне всякакъв риск от свръхкомпенсиране фиксираната сума на частичното финансиране следва да се основава на технически и икономически проучвания или счетоводни документи и да бъде определена на подходящо равнище за всяко животно и продукт според категориите произведени животни спрямо различните видове, но също така и спрямо метода на производство, т.е. серийно производство, свободен начин на отглеждане, сертифицирано производство съгласно национална схема, сертифицирано производство съгласно схемата Label Rouge, производство — предмет на защитено географско указание (ЗГУ), и, на последно място, спрямо продължителността на производствения цикъл, т.е. дълъг цикъл за производителите на гъски и патици, които произвеждат само живи животни, кратък цикъл за производителите на гъски и патици, които произвеждат живи животни и ги превръщат в преработени продукти.

               (13)

               С цел да се избегне всякакъв риск от двойно финансиране понесените загуби не трябва да са били компенсирани от държавна помощ или застраховки, а частичното финансиране от Съюза по настоящия регламент следва да бъде ограничено до допустимите животни и продукти, за които не е получено финансиране от Съюза съгласно Регламент (ЕС) № 652/2014.

               (14)

               Обхватът и продължителността на извънредните мерки за подпомагане, предвидени в настоящия регламент, следва да бъдат ограничени до това, което е строго необходимо за подпомагане на пазара — по-специално извънредните мерки за подпомагане на пазара следва да се прилагат единствено за производството на птиче месо в стопанствата, разположени в регулираните зони, и за времето на ветеринарните мерки и мерките за здравето на животните, предвидени в законодателството на Съюза и във френското законодателство, по отношение на всички 81 огнища на високопатогенна инфлуенца по птиците.

               (15)

               За да се гарантира добро бюджетно управление на тези извънредни мерки за подпомагане на пазара, за частично финансиране от Съюза се допускат само плащанията, които Франция е направила към бенефициерите най-късно до 30 септември 2017 г. Член 5, параграф 2 от Делегиран регламент (ЕС) № 907/2014 на Комисията (9) не следва да се прилага.

               (16)

               С цел да се гарантират допустимостта и правилността на плащанията френските власти следва да извършват предварителни проверки.

               (17)

               За да може Съюзът да извърши финансов контрол, френските власти следва да информират Комисията за уравняването на плащанията.

               (18)

               С цел да се гарантира незабавното прилагане на тези мерки от Франция настоящият регламент следва да влезе в сила в деня след деня на публикуването му в Официален вестник на Европейския съюз.

               (19)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Съюзът предоставя частично финансиране, равно на 50 % от разходите, направени от Франция за подпомагане на пазара на птиче месо, който беше сериозно засегнат от 81 огнища на високопатогенна инфлуенца по птиците от подтип H5, установени и нотифицирани от Франция между 24 ноември 2015 г. и 5 август 2016 г.
   Разходите са допустими за частично финансиране от Съюза само за срока на прилагането на ветеринарните мерки и мерките във връзка със здравето на животните, предвидени в посочените в приложението законодателни актове на Съюза и на Франция.
   Разходите са допустими за частично финансиране от Съюза само за стопанствата за домашни птици, за които се прилагат ветеринарните мерки и мерките във връзка със здравето на животните и които са разположени в частите от Франция, посочени в изброените в приложението законодателни актове на Съюза и на Франция.
   Разходите са допустими за частично финансиране от Съюза само ако Франция ги е изплатила на бенефициерите най-късно до 30 септември 2017 г. Член 5, параграф 2 от Делегиран регламент (ЕС) № 907/2014 не се прилага.
   Член 2
   Максималните равнища на частичното финансиране от Съюза са, както следва:

               а)

               За загуба на производство на гъски и патици, разположени в допълнителната ограничителна зона и в предпазните и надзорните зони, определени след последните четири огнища на високопатогенна инфлуенца по птиците, които възникнаха на 15 юли, 18 юли, 25 юли и 5 август 2016 г., се прилагат следните фиксирани суми на животно до максимален размер от 40 000 002 EUR:

                           i)

                           за производители с кратък цикъл на производство на:

                                       —

                                       мюлари стартер, които попадат в обхвата на код по КН 0105 99 10:
                                       0,24 EUR на животно за максимален брой от 724 512 животни,

                                       —

                                       мюлари във фаза на угояване, които попадат в обхвата на код по КН 0105 99 10:
                                       1,13 EUR на животно за максимален брой от 606 172 животни,

                                       —

                                       мюлари след приключване на фазата на угояване, които попадат в обхвата на код по КН 0105 99 10:
                                       4,41 EUR на животно за максимален брой от 690 431 животни,

                                       —

                                       мюлари, които попадат в обхвата на код по КН 0105 99 10 цели трупове:
                                       2,20 EUR на животно за максимален брой от 664 261 животни,

                                       —

                                       мюлари, които попадат в обхвата на код по КН 0105 99 10, разфасовани:
                                       4,275 EUR на животно за максимален брой от 578 814 животни,

                                       —

                                       мюлари, които попадат в обхвата на код по КН 0105 99 10, преработени:
                                       19,055 EUR на животно за максимален брой от 321 019 животни,

                                       —

                                       гъски стартери, които попадат в обхвата на код по КН 0105 99 20:
                                       2,455 EUR на животно за максимален брой от 15 769 животни,

                                       —

                                       гъски, които попадат в обхвата на код по КН 0105 99 20, цели трупове:
                                       10,595 EUR на животно за максимален брой от 14 560 животни,

                                       —

                                       гъски, които попадат в обхвата на код по КН 0105 99 20, преработени:
                                       23,33 EUR на животно за максимален брой от 11 024 животни,

                                       —

                                       патици, които попадат в обхвата на код по КН 0105 99 10, за печене:
                                       1,37 EUR на животно за максимален брой от 25 831 животни,

                                       —

                                       гъски, които попадат в обхвата на код по КН 0105 99 20, за печене:
                                       2,855 EUR на животно за максимален брой от 7 156 животни;

                           ii)

                           за производители с дълъг цикъл на производство на:

                                       —

                                       мюлари стартери, на три дни, които попадат в обхвата на код по КН 0105 99 10:
                                       0,0487 EUR на животно за максимален брой от 668 427 животни,

                                       —

                                       мюлари стартери, серийно производство, ЗГУ и със знак Label Rouge, които попадат в обхвата на код по КН 0105 99 10:
                                       0,24 EUR на животно за максимален брой от 10 115 677 животни,

                                       —

                                       мюлари във фаза на угояване, серийно производство, които попадат в обхвата на код по КН 0105 99 10:
                                       0,515 EUR на животно за максимален брой от 646 195 животни,

                                       —

                                       мюлари във фаза на угояване, ЗГУ, които попадат в обхвата на код по КН 0105 99 10:
                                       0,68 EUR на животно за максимален брой от 8 737 557 животни,

                                       —

                                       мюлари във фаза на угояване, със знак Label Rouge, които попадат в обхвата на код по КН 0105 99 10:
                                       0,81 EUR на животно за максимален брой от 808 848 животни,

                                       —

                                       мюлари след приключване на фазата на угояване, серийно производство, които попадат в обхвата на код по КН 0105 99 10:
                                       1,48 EUR на животно за максимален брой от 900 255 животни,

                                       —

                                       мюлари след приключване на фазата на угояване, ЗГУ, които попадат в обхвата на код по КН 0105 99 10:
                                       1,645 EUR на животно за максимален брой от 7 818 392 животни,

                                       —

                                       мюлари след приключване на фазата на угояване, със знак Label Rouge, които попадат в обхвата на код по КН 0105 99 10:
                                       2,63 EUR на животно за максимален брой от 559 637 животни,

                                       —

                                       мюлари, серийно производство, които попадат в обхвата на код по КН 0105 99 10:
                                       0,48 EUR на животно за максимален брой от 71 331 животни,

                                       —

                                       мюлари, сертифицирани, които попадат в обхвата на код по КН 0105 99 10:
                                       0,585 EUR на животно за максимален брой от 7 579 животни,

                                       —

                                       мюлари със знак Label Rouge, които попадат в обхвата на код по КН 0105 99 10:
                                       0,625 EUR на животно за максимален брой от 28 344 животни,

                                       —

                                       мюлари, които попадат в обхвата на код по КН 0105 99 10:
                                       1,1325 EUR на животно за максимален брой от 7 392 животни,

                                       —

                                       гъски след приключване на фазата на угояване, които попадат в обхвата на код по КН 0105 99 20:
                                       2,855 EUR на животно за максимален брой от 50 179 животни,

                                       —

                                       гъски след приключване на фазата на угояване, които попадат в обхвата на код по КН 0105 99 20:
                                       5,54 EUR на животно за максимален брой от 49 500 животни;

               б)

               За загуба на производство, умъртвяване и унищожаване в кланици или в стопанствата на кокошки носачки в края на производствения им цикъл и на разплодни петли и кокошки от вида Gallus domesticus, разположени в допълнителната ограничителна зона, следните фиксирани суми се прилагат за животно до максимален размер от 519 155 EUR:

                           —

                           кокошки носачки в края на производствения им цикъл и разплодни петли и кокошки от вида Gallus domesticus, които попадат в обхвата на код по КН 0105 94 00, транспортирани, умъртвени в кланици и унищожени:
                           0,2645 EUR на животно за максимален брой от 1 902 064 животни,

                           —

                           разплодни петли и кокошки от вида Gallus domesticus, умъртвени в стопанството и унищожени, които попадат в обхвата на код по КН 0105 94 00:
                           1,055 EUR на животно за максимален брой от 15 222 животни;

               в)

               за удължените периоди на некултивиране на пилета серийно производство, пилета, отглеждани по биологичен начин, пилета със знак Label Rouge или свободно отглеждани пилета, петли, токачки със знак Label Rouge и свободно отглеждани токачки, пуйки и пъдпъдъци в предпазните и надзорните зони и в допълнителната ограничителна зона, включително предпазните и надзорните зони, определени след последните четири огнища на високопатогенна инфлуенца по птиците, които възникнаха на 15 юли, 18 юли, 25 юли и 5 август 2016 г., се прилагат следните фиксирани суми на животно и на ден до максимален размер от 1 430 908 EUR:

                           —

                           пилета и петли серийно производство, които попадат в обхвата на код по КН 0105 94 00:
                           0,00191 EUR на животно и на ден за максимален брой от 31 247 850 животни или максимален размер от 626 466 EUR,

                           —

                           пилета със знак Label Rouge или свободно отглеждани пилета, които попадат в обхвата на код по КН 0105 94 00:
                           0,00416563 EUR на животно и на ден за максимален брой от 14 105 345 животни и максимален размер от 616 878 EUR,

                           —

                           отглеждани по биологичен начин пилета, които попадат в обхвата на код по КН 0105 94 00:
                           0,005050685 EUR на животно и на ден за максимален брой от 700 201 животни и максимален размер от 37 039 EUR,

                           —

                           токачки със знак Label Rouge или свободно отглеждани токачки, които попадат в обхвата на код по КН 0105 99 50:
                           0.00365332 EUR на животно и на ден за максимален брой от 1 405 735 животни и максимален размер от 53 856 EUR,

                           —

                           пуйки, които попадат в обхвата на код по КН 0105 99 30:
                           0,005195 EUR на животно и на ден за максимален брой от 1 533 617 животни и максимален размер от 83 371 EUR,

                           —

                           пъдпъдъци, които попадат в обхвата на код по КН 0106 39 80:
                           0,000605 EUR на животно и на ден за максимален брой от 2 102 602 животни и максимален размер от 13 298 EUR;

               г)

               За загуба на производство на живи пилета стартери, живи токачки стартери, живи пуйки стартери за френския национален пазар, живи пуйки стартери за пазара на Съюза, живи кокошки носачки стартери, живи възрастни пилета и живи възрастни токачки се прилагат следните фиксирани суми за животно до максимален размер от 545 152 EUR:

                           —

                           живи пилета стартери, които попадат в обхвата на код по КН 0105 94 00:
                           0,591 EUR на животно за максимален брой от 183 439 животни,

                           —

                           живи токачки стартери, които попадат в обхвата на код по КН 0105 99 50:
                           0,4955 EUR на животно за максимален брой от 126 996 животни,

                           —

                           живи пуйки стартери за френския пазар, които попадат в обхвата на код по КН 0105 99 30:
                           0,681 EUR на животно за максимален брой от 21 166 животни,

                           —

                           живи пуйки стартери за пазара на Съюза, които попадат в обхвата на код по КН 0105 99 30:
                           0,633 EUR на животно за максимален брой от 423 320 животни,

                           —

                           живи кокошки носачки стартери, които попадат в обхвата на код по КН 0105 94 00:
                           0,43 EUR на животно за максимален брой от 56 443 животни,

                           —

                           живи възрастни пилета, които попадат в обхвата на код по КН 0105 94 00:
                           0,47 EUR на животно за максимален брой от 98 775 животни,

                           —

                           живи възрастни токачки, които попадат в обхвата на код по КН 0105 99 50:
                           0,49 EUR на животно за максимален брой от 42 332 животни.

         Член 3
   Частичното финансиране от Съюза в съответствие с настоящия регламент се ограничава до животните и продуктите, които не са компенсирани от държавна помощ или застраховки и за които не е получено финансиране от Съюза съгласно Регламент (ЕС) № 652/2014.
   Член 4
   Франция извършва административни и физически проверки в съответствие с членове 58 и 59 от Регламент (ЕС) № 1306/2013 на Европейския парламент и на Съвета (10).
   По-конкретно френските власти проверяват:

               а)

               допустимостта на заявителя, подаващ искането за подпомагане;

               б)

               за всеки допустим заявител: допустимостта, количеството и стойността на действителната загуба на продукция;

               в)

               че нито един допустим заявител не е получил финансиране от каквито и да е други източници за компенсиране на загубите, посочени в член 2.

         По отношение на допустимите заявители, за които административните проверки са завършени, помощта може да бъде изплатена, без да се изчаква приключването на всички проверки, по-специално тези относно заявителите, избрани за проверки на място.
   В случаите, когато допустимостта на даден заявител не е била потвърдена, помощта трябва да бъде възстановена и да бъдат наложени санкции.
   Член 5
   Френските власти съобщават на Комисията уравняването на плащанията.
   Член 6
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 февруари 2017 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (ОВ L 10, 14.1.2006 г., стр. 16).

      (3)  Решение за изпълнение (ЕС) 2015/2239 на Комисията от 2 декември 2015 г. относно някои защитни мерки във връзка с високопатогенна инфлуенца по птиците от подтип H5N1 и H5N2 във Франция (ОВ L 317, 3.12.2015 г., стр. 37).

      (4)  Решение за изпълнение (ЕС) 2015/2460 на Комисията от 23 декември 2015 г. относно някои защитни мерки във връзка с високопатогенната инфлуенца по птиците от подтип H5 във Франция (ОВ L 339, 24.12.2015 г., стр. 52).

      (5)  Решение за изпълнение (ЕС) 2016/42 на Комисията от 15 януари 2016 г. за изменение на приложението към Решение за изпълнение (ЕС) 2015/2460 относно някои защитни мерки във връзка с високопатогенната инфлуенца по птиците от подтип H5 във Франция (ОВ L 11, 16.1.2016 г., стр. 10).

      (6)  Решение за изпълнение (ЕС) 2016/237 на Комисията от 17 февруари 2016 г. за изменение на приложението към Решение за изпълнение (ЕС) 2015/2460 относно някои защитни мерки във връзка с високопатогенната инфлуенца по птиците от подтип H5 във Франция (ОВ L 44, 19.2.2016 г., стр. 12).

      (7)  Решение за изпълнение (ЕС) 2016/447 на Комисията от 22 март 2016 г. за изменение на Решение за изпълнение (ЕС) 2015/2460 относно някои защитни мерки във връзка с високопатогенната инфлуенца по птиците от подтип H5 във Франция (ОВ L 78, 24.3.2016 г., стр. 76).

      (8)  Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (ОВ L 189, 27.6.2014 г., стр. 1).

      (9)  Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ L 255, 28.8.2014 г., стр. 18).

      (10)  Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).

      ПРИЛОЖЕНИЕ

         Части от Франция и периоди, за които се отнася член 1

      Части от Франция и периоди, установени съгласно Директива 2005/94/ЕО и определени във:

                  —

                  Решение за изпълнение (ЕС) 2015/2239 на Комисията от 2 декември 2015 г. относно някои защитни мерки във връзка с високопатогенна инфлуенца по птиците от подтип H5N1 и H5N2 във Франция (ОВ L 317, 3.12.2015 г., стр. 37).

                  —

                  Решение за изпълнение (ЕС) 2015/2460 на Комисията от 23 декември 2015 г. относно някои защитни мерки във връзка с високопатогенната инфлуенца по птиците от подтип H5 във Франция (ОВ L 339, 24.12.2015 г., стр. 52).

                  —

                  Решение за изпълнение (ЕС) 2016/42 на Комисията от 15 януари 2016 г. за изменение на приложението към Решение за изпълнение (ЕС) 2015/2460 относно някои защитни мерки във връзка с високопатогенната инфлуенца по птиците от подтип H5 във Франция (ОВ L 11, 16.1.2016 г., стр. 10).

                  —

                  Решение за изпълнение (ЕС) 2016/237 на Комисията от 17 февруари 2016 г. за изменение на приложението към Решение за изпълнение (ЕС) 2015/2460 относно някои защитни мерки във връзка с високопатогенната инфлуенца по птиците от подтип H5 във Франция (ОВ L 44, 19.2.2016 г., стр. 12).

                  —

                  Решение за изпълнение (ЕС) 2016/447 на Комисията от 22 март 2016 г. за изменение на Решение за изпълнение (ЕС) 2015/2460 относно някои защитни мерки във връзка с високопатогенната инфлуенца по птиците от подтип H5 във Франция (ОВ L 78, 24.3.2016 г., стр. 76).

                  —

                  Указ от 2 декември 2015 г. за определяне на ограничителна зона с нисък риск след установяването на високопатогенна инфлуенца по птиците и за ограничаване на някои предвижвания от департамент Dordogne извън територията на страната (Официален вестник на Френската република, 3.12.2016 г., текст 38 от 178).

                  —

                  Указ от 17 декември 2015 г. за определяне на допълнителни разпоредби за борба с високопатогенната инфлуенца по птиците след установяване на болестта на френска територия (Официален вестник на Френската република, 18.12.2016 г., текст 56 от 142).

                  —

                  Указ от 15 януари 2016 г. за изменение на Указ от 17 декември 2015 г. за определяне на допълнителни разпоредби за борба с високопатогенната инфлуенца по птиците след установяване на болестта на френска територия (Официален вестник на Френската република, 16.1.2016 г., текст 31 от 85).

                  —

                  Указ от 9 февруари 2016 г. за определяне на допълнителни разпоредби за борба с високопатогенната инфлуенца по птиците след установяване на болестта на френска територия (Официален вестник на Френската република, 10.2.2016 г., текст 42 от 129).

                  —

                  Указ от 14 септември 2016 г. за определяне на временни разпоредби за борба с високопатогенната инфлуенца по птиците (Официален вестник на Френската република, 15.9.2016 г., текст 33 от 100).

                  —

                  Постановления на областния орган за обявяване на инфекция в инфекциозните огнища на високопатогенна инфлуенца по птиците, потвърдени между 24 ноември 2015 г. и 18 април 2016 г.

                  —

                  Постановления на областния орган за обявяване на инфекция в инфекциозните огнища на високопатогенна инфлуенца по птиците, потвърдени между 24 ноември 2015 г. и 18 април 2016 г.

                  —

                  Постановления на областния орган за обявяване на инфекция в инфекциозните огнища на високопатогенна инфлуенца по птиците, потвърдени на 15 юли, 18 юли, 25 юли и 5 август 2016 г.

                  —

                  Постановления на областния орган за обявяване на инфекция в инфекциозните огнища на високопатогенна инфлуенца по птиците, потвърдени на 15 юли, 18 юли, 25 юли и 5 август 2016 г.


title: Регламент за изпълнение (ЕС) 2017/57 на Комисията от 14 декември 2016 година за разрешаване на употребата на 1,8-цинеол, 3,4-дихидрокумарин и 2-(2-метилпроп-1-енил)-4-метилтетрахидропиран като фуражни добавки за всички видове животни (Текст от значение за ЕИП. )

text:
                  17.1.2017

                  BG

                  Официален вестник на Европейския съюз

                  L 13/153

            РЕГЛАМЕНТ ЗА ИЗПЪЛНЕНИЕ (ЕС) 2017/57 НА КОМИСИЯТА
      от 14 декември 2016 година
      за разрешаване на употребата на 1,8-цинеол, 3,4-дихидрокумарин и 2-(2-метилпроп-1-енил)-4-метилтетрахидропиран като фуражни добавки за всички видове животни
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

                  (2)

                  В съответствие с Директива 70/524/ЕИО бе разрешена безсрочната употреба на 1,8-цинеол, 3,4-дихидрокумарин и 2-(2-метилпроп-1-енил)-4-метилтетрахидропиран като фуражни добавки за всички видове животни. Впоследствие посочените продукти бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) № 1831/2003.

                  (3)

                  В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на разглежданите вещества като фуражни добавки за всички видове животни. Заявителят подаде искане добавките да се класифицират в категорията „сензорни добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (4)

                  В становищата си от 6 март 2012 г. и 13 ноември 2012 г. (3) Европейският орган за безопасност на храните („Органът“) заключи, че при предложените условия на употреба във фуражи разглежданите вещества не се отразяват неблагоприятно върху здравето на животните и на човека, нито върху околната среда. Органът също така заключи, че функцията на 1,8-цинеол, 3,4-дихидрокумарин и 2-(2-метилпроп-1-енил)-4-метилтетрахидропиран във фуражите е подобна на тази в храните. Органът вече заключи, че посочените вещества са ефикасни при употреба в храни, тъй като подобряват мириса или вкусовите им качества. Поради това посоченото заключение може да се екстраполира за фуражи. Тъй като употребата на 1,8-цинеол, 3,4-дихидрокумарин и 2-(2-метилпроп-1-енил)-4-метилтетрахидропиран във вода за пиене е трудно да се контролира, когато се използват едновременно с фуражи, подобна употреба следва да се изключи. Посочените вещества обаче може да се използват в комбинирани фуражи, които впоследствие се приемат с вода.

                  (5)

                  Следва да се предвидят ограничения и условия, за да се постигне по-добър контрол. Тъй като няма съображения във връзка с безопасността, които да налагат определянето на максимално съдържание, и като се вземе предвид извършената от Органа повторна оценка, на етикета на добавката следва да бъде указано препоръчително съдържание. Ако препоръчителното съдържание е надвишено, на етикета на премиксите, комбинираните фуражи и фуражните суровини следва да бъде посочена определена информация.

                  (6)

                  Органът стигна до заключението, че 1,8-цинеол, 3,4-дихидрокумарин и 2-(2-метилпроп-1-енил)-4-метилтетрахидропиран са дразнещи за очите, дихателните пътища и кожата. Органът също така заключи, че 3,4-дихидрокумарин е кожен сенсибилизатор и е вреден при поглъщане. Поради това следва да се вземат съответните предпазни мерки. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражните добавки във фуражите, представен от референтната лаборатория, определена с Регламент (ЕО) № 1831/2003.

                  (7)

                  При оценката на 1,8-цинеол, 3,4-дихидрокумарин и 2-(2-метилпроп-1-енил)-4-метилтетрахидропиран беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочените вещества следва да бъде разрешена съгласно предвиденото в приложението към настоящия регламент.

                  (8)

                  Тъй като няма съображения във връзка с безопасността, които да налагат незабавното прилагане на измененията в условията на разрешението за 1,8-цинеол, 3,4-дихидрокумарин и 2-(2-метилпроп-1-енил)-4-метилтетрахидропиран, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.

                  (9)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешаване
      Разрешава се употребата на посочените в приложението вещества, които принадлежат към категорията „сензорни добавки“ и към функционалната група „ароматизиращи вещества“, като фуражни добавки при храненето на животните, при спазване на условията, определени в същото приложение.
      Член 2
      Преходни мерки
      1.   Посочените в приложението вещества и съдържащите ги премикси, които са произведени и етикетирани преди 6 август 2017 г. в съответствие с правилата, приложими преди 6 февруари 2017 г., могат да продължат да се пускат на пазара и да се употребяват до изчерпване на складовите наличности.
      2.   Комбинираните фуражи и фуражните суровини, които съдържат посочените в приложението вещества и са произведени и етикетирани преди 6 февруари 2018 г. в съответствие с правилата, приложими преди 6 февруари 2017 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
      3.   Комбинираните фуражи и фуражните суровини, които съдържат посочените в приложението вещества и са произведени и етикетирани преди 6 февруари 2019 г. в съответствие с правилата, приложими преди 6 февруари 2017 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, които не се отглеждат за производство на храни.
      Член 3
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 14 декември 2016 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).

         (3)  EFSA Journal (Бюлетин на ЕОБХ), 2012; 10(3):2622 и EFSA Journal (Бюлетин на ЕОБХ), 2012; 10(11):2967.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     mg активно вещество/kg пълноценен фураж със съдържание на влага 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Категория: „сензорни добавки“. Функционална група: „ароматизиращи вещества“.

                     2b03001

                     —

                     1,8-цинеол

                        Състав на добавката

                     1,8-цинеол

                        Характеристика на активното вещество

                     1,8-цинеол
                     Получен чрез дестилация на Eucalyptus globulus

                     Чистота: минимум 98 %
                     Химична формула: C10H18O
                     CAS №: 470-82-6
                     FLAVIS №: 03.001

                        Метод за анализ
                         (1)

                     За определянето на 1,8-цинеол във фуражната добавка и в премикси за овкусяване на фуражи:
                     газова хроматография/масспектрометрия със заключване на времето на задържане GC-MS-RTL.

                     Всички видове животни

                     —

                     —

                                 1.

                                 Добавката се смесва с фуража под формата на премикс.

                                 2.

                                 В упътването за употреба на добавката и премиксите се посочват условията за съхранение и устойчивост.

                                 3.

                                 Препоръчителното максимално съдържание на активното вещество е: 5 mg/kg пълноценен фураж със съдържание на влага 12 %

                                 4.

                                 На етикета на добавката се посочва следното:
                                 „Препоръчително максимално съдържание на активното вещество на пълноценен фураж със съдържание на влага 12 %: 5 mg/kg.“

                                 5.

                                 Функционалната група, идентификационният номер, наименованието и добавеното количество на активното вещество се посочват върху етикетите на премиксите, фуражните суровини и комбинираните фуражи, ако следното препоръчително максимално съдържание на активното вещество в пълноценен фураж със съдържание на влага 12 % е превишено: 5 mg/kg.

                                 6.

                                 За потребителите на добавката и премиксите стопанските субекти във фуражния сектор установяват процедури за безопасна работа и организационни мерки за преодоляване на потенциалните рискове при вдишване, контакт с кожата или с очите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска, предпазни очила и ръкавици.

                     6 февруари 2027 г.

                     2b13009

                     —

                     3,4-дихидрокумарин

                        Състав на добавката

                     3,4-дихидрокумарин

                        Характеристика на активното вещество

                     3,4-дихидрокумарин
                     Получен чрез химичен синтез
                     Чистота: минимум 99 %
                     Химична формула: C9H8O2

                     CAS №: 119-84-6
                     FLAVIS №: 13.009

                        Метод за анализ
                         (1)

                     За определянето на 3,4-дихидрокумарин във фуражната добавка и в премикси за овкусяване на фуражи:
                     газова хроматография/масспектрометрия със заключване на времето на задържане GC-MS-RTL.

                     Всички видове животни

                     —

                     —

                                 1.

                                 Добавката се смесва с фуража под формата на премикс.

                                 2.

                                 В упътването за употреба на добавката и премиксите се посочват условията за съхранение и устойчивост.

                                 3.

                                 Препоръчителното максимално съдържание на активното вещество е: 5 mg/kg пълноценен фураж със съдържание на влага 12 %.

                                 4.

                                 На етикета на добавката се посочва следното:
                                 „Препоръчително максимално съдържание на активното вещество на пълноценен фураж със съдържание на влага 12 %: 5 mg/kg.“

                                 5.

                                 Функционалната група, идентификационният номер, наименованието и добавеното количество на активното вещество се посочват върху етикетите на премиксите, фуражните суровини и комбинираните фуражи, ако следното препоръчително максимално съдържание на активното вещество в пълноценен фураж със съдържание на влага 12 % е превишено: 5 mg/kg.

                                 6.

                                 За потребителите на добавката и премиксите стопанските субекти във фуражния сектор установяват процедури за безопасна работа и организационни мерки за преодоляване на потенциалните рискове при вдишване, контакт с кожата или с очите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска, предпазни очила и ръкавици.

                     6 февруари 2027 г.

                     2b13037

                     —

                     2-(2-метилпроп-1-енил)-4-метилтетрахидропиран

                        Състав на добавката

                     2-(2-метилпроп-1-енил)-4-метилтетрахидропиран

                        Характеристика на активното вещество

                     2-(2-метилпроп-1-енил)-4-метилтетрахидропиран
                     Получен чрез химичен синтез
                     Чистота: минимум 99 %
                     Химична формула: C10H18O
                     CAS №: 16409-43-1
                     FLAVIS №: 13.037

                        Метод за анализ
                         (1)

                     За идентификацията на 2-(2-метилпроп-1-енил)-4-метилтетрахидропиран във фуражната добавка и в премикси за овкусяване:
                     газова хроматография/масспектрометрия със заключване на времето на задържане GC-MS-RTL.

                     Всички видове животни

                     —

                     —

                     —

                                 1.

                                 Добавката се смесва с фуража под формата на премикс.

                                 2.

                                 В упътването за употреба на добавката и премиксите се посочват условията за съхранение и устойчивост.

                                 3.

                                 Препоръчителното максимално съдържание на активното вещество е:
                                 0,5 mg/kg за свинете и домашните птици, а за другите видове и категории: 0,3 mg/kg пълноценен фураж със съдържание на влага 12 %.

                                 4.

                                 На етикета на добавката се посочва следното:
                                 „Препоръчително максимално съдържание на активното вещество на пълноценен фураж със съдържание на влага 12 %:

                                             —

                                             0,5 mg/kg за свинете и домашните птици;

                                             —

                                             0,3 mg/kg за другите видове и категории.“

                                 5.

                                 Функционалната група, идентификационният номер, наименованието и добавеното количество на активното вещество се посочват върху етикетите на премиксите, фуражните суровини и комбинираните фуражи, ако следното препоръчително максимално съдържание на активното вещество в пълноценен фураж със съдържание на влага 12 % е превишено:

                                             —

                                             0,5 mg/kg за свинете и домашните птици;

                                             —

                                             0,3 mg/kg за другите видове и категории.

                                 6.

                                 За потребителите на добавката и премиксите стопанските субекти във фуражния сектор установяват процедури за безопасна работа и организационни мерки за преодоляване на потенциалните рискове при вдишване, контакт с кожата или с очите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска, предпазни очила и ръкавици.

                     6 февруари 2027 г.

            (1)  = Подробна информация за методите за анализ може да бъде намерена на следния интернет адрес на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) 2016/615 на Комисията от 19 април 2016 година относно класирането на някои стоки в Комбинираната номенклатура

text:
               21.4.2016

               BG

               Официален вестник на Европейския съюз

               L 105/14

         РЕГЛАМЕНТ ЗА ИЗПЪЛНЕНИЕ (ЕС) 2016/615 НА КОМИСИЯТА
   от 19 април 2016 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               В съответствие с тези общи правила стоките, описани в колона 1 на таблицата в приложението, следва да бъдат класирани в кода по КН, посочен в колона 2, на основание на посоченото в колона 3 на същата таблица.

               (4)

               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата в приложението, се класират в Комбинираната номенклатура в кода по КН, посочен в колона 2 на същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да се използва съгласно член 12, параграф 6 от Регламент (ЕИО) № 2913/92 за срок от три месеца след датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 април 2016 година.

            За Комисията,

            от името на председателя,

         Stephen QUEST

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Апарат (т.нар. „док-станция за смартфон“), състоящ се от следните компоненти:

                              —

                              цветен течнокристалeн (LCD) екран с размер 29,5 cm,

                              —

                              отварящ се корпус с два порта USB,

                              —

                              клавиатура със сензорен панел,

                              —

                              док за смартфон,

                              —

                              гнездо за захранване с напрежение, непревишаващо 1 000  V,

                              —

                              вградени високоговорители.

                        Когато смартфонът бъде фиксиран към док-станцията, батерията му се зарежда, като едновременно с това апаратът служи като входяща/изходяща единица за изпълнение на всички функции на фиксирания смартфон.
                  Тъй като апаратът не е оборудван със сигнален преобразувател, всички сигнали се получават в непроменен вид от фиксирания към док-станцията смартфон.
                  Апаратът не е пригоден за свързване към машина за автоматична обработка на данни.

                  8537 10 99

                  Класирането се определя от общи правила 1, 3, буква в) и 6 за тълкуване на Комбинираната номенклатура и от текста на кодове по КН 8537 , 8537 10  и 8537 10 99 .
                  Апаратът е съставно устройство, което може да извършва функциите, описани в позиции 8504 , 8518 , 8528  и 8537 . Всички отделни функции, изпълнявани от различните му компоненти, са включени в горепосочените позиции от глава 85. Следователно се изключва класиране в позиция 8543  като електрически машини и апарати със специфична функция, неупоменати, нито включени другаде в глава 85.
                  Предвид неговите характеристики никоя от тези функции не се счита за основна функция на апарата по смисъла на забележка 3 към раздел XVI.
                  Следователно той следва да се класира в последната по ред на номериране позиция.
                  Затова апаратът се класира в код по КН 8537 10 99  — други табла, панели, конзоли, пултове, шкафове и други подобни, за електрическо управление, за напрежение, непревишаващо 1 000  V.


title: Регламент за изпълнение (ЕС) № 636/2013 на Комисията от 1 юли 2013 година за разрешаване на хелат на метионин с цинк (1:2) като фуражна добавка при всички видове животни  текст от значение за ЕИП

text:
               2.7.2013

               BG

               Официален вестник на Европейския съюз

               L 183/3

         РЕГЛАМЕНТ ЗА ИЗПЪЛНЕНИЕ (ЕС) № 636/2013 НА КОМИСИЯТА
   от 1 юли 2013 година
   за разрешаване на хелат на метионин с цинк (1:2) като фуражна добавка при всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително.

               (2)

               С Директива 88/485/ЕИО на Комисията (2) технически чистият метионин-цинк беше разрешен безсрочно в съответствие с Директива 82/471/ЕИО на Съвета от 30 юни 1982 г. относно някои продукти, използвани при храненето на животните (3), като аминокиселина за преживни животни. След това тази фуражна добавка беше вписана в Регистъра на фуражните добавки на Европейския съюз като съществуващ продукт в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 7 от Регламент (ЕО) № 1831/2003 беше подадено заявление за нова употреба като смес на елементи с микроконцентрация за всички видове животни с искане добавката да се включи в категорията „хранителни добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               В становището си от 11 декември 2012 г. (4) Европейският орган за безопасност на храните („органът“) заключи, че при предложените условия на използване метионин-цинк не се отразява неблагоприятно върху човешкото здраве, здравето на животните или околната среда и че той може да се счита за ефикасен източник на цинк за всички видове животни. Органът не счита за необходимо да бъдат предвидени специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               В съответствие с представената от органа характеристика на добавката и допълнителната информация от заявителя подходящото име на продукта е хелат на метионин с цинк (1:2).

               (6)

               Оценката на посочения продукт показва, че условията за получаване на разрешително, посочени в член 5 от Регламент (ЕО) № 1831/2003, са изпълнени. Поради това употребата на посочения продукт следва да бъде разрешена съгласно посоченото в приложението към настоящия регламент.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Продуктът, посочен в приложението, който принадлежи към категорията „хранителни добавки“ и към функционалната група „смеси на елементи с микроконцентрация“, се разрешава като добавка при храненето на животните при условията, определени в същото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 юли 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 239, 30.8.1988 г., стр. 36.

      (3)  ОВ L 213, 21.7.1982 г., стр. 8.

      (4)  EFSA Journal (Бюлетин на ЕОБХ) 2013 г.; 11(1):3038.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  Максимално съдържание на елемента (Zn) в mg/kg пълноценен фураж със съдържание на влага 12 %

                     Категория „хранителни добавки“. Функционална група „смеси на елементи с микроконцентрация“

                  3b611

                  —

                  Хелат на метионин с цинк (1:2)

                                 Характеристика на добавката

                              Прах със съдържание на DL-метионин минимум 78 % и съдържание на цинк между 17,5 % и 18,5 %

                                 Характеристика на активното вещество

                              Хелат на метионин с цинк: цинк-метионин 1:2 (Zn(Met)2)
                              Химична формула: C10H20N2O4S2Zn
                              CAS номер: 151214-86-7

                                 Методи за анализ
                                  (1)

                                          За определяне на метионин във фуражната добавка:

                                                      —

                                                      ISO/CD 17180: Йонообменна хроматография със следколонна дериватизация и фотометрично или флуорометрично детектиране.

                                          За определяне на общия обем на цинк в добавката и премиксите:

                                                      —

                                                      EN 15510: Атомно-емисионна спектрометрия с индуктивно свързана плазма (ICP-AES), или

                                                      —

                                                      CEN/TS 15621: Атомно-емисионна спектрометрия с индуктивно свързана плазма (ICP-AES) след разграждане под високо налягане

                                          За определяне на общия обем на цинк във фуражите:

                                                      —

                                                      Регламент (ЕО) № 152/2009 на Комисията (2) — Атомно-абсорбционна спектрометрия (AAS), или

                                                      —

                                                      EN 15510: Атомно-емисионна спектрометрия с индуктивно свързана плазма (ICP-AES), или

                                                      —

                                                      CEN/TS 15621: Атомно-емисионна спектрометрия с индуктивно свързана плазма (ICP-AES) след разграждане под високо налягане

                  Всички видове

                  —

                  Домашни любимци: 250 (общо)
                  Риби: 200 (общо)
                  Други видове: 150 (общо)
                  Пълноценни и допълващи млекозаместители: 200 (общо)

                              1.

                              Добавката се смесва с фуража под формата на премикс.

                              2.

                              За безопасността на потребителите: да се използват средства за дихателна защита, предпазни очила и ръкавици по време на работа.

                              3.

                              Следва да се вземе под внимание приносът на добавката към на хранителното снабдяване с метионин.

                  22 юли 2023 г.

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.

         (2)  ОВ L 54, 26.2.2009 г., стр. 1.


title: Регламент за изпълнение (ЕС) 2015/2011 на Комисията от 11 ноември 2015 година за определяне на технически стандарти за изпълнение по отношение на списъците на регионални правителства и местни органи, експозициите към които се разглеждат като експозиции към централни правителства, в съответствие с Директива 2009/138/ЕО на Европейския парламент и на Съвета (Текст от значение за ЕИП)

text:
               12.11.2015

               BG

               Официален вестник на Европейския съюз

               L 295/3

         РЕГЛАМЕНТ ЗА ИЗПЪЛНЕНИЕ (ЕС) 2015/2011 НА КОМИСИЯТА
   от 11 ноември 2015 година
   за определяне на технически стандарти за изпълнение по отношение на списъците на регионални правителства и местни органи, експозициите към които се разглеждат като експозиции към централни правителства, в съответствие с Директива 2009/138/ЕО на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/138/ЕО на Европейския парламент и на Съвета от 25 ноември 2009 година относно започването и упражняването на застрахователна и презастрахователна дейност (Платежоспособност II) (1), и по-специално член 109а, параграф 2, буква а) от нея,
   като има предвид, че:

               (1)

               Посочените списъци на регионални правителства и местни органи, експозициите към които трябва да се третират като експозиции към централното правителство в съответствие с Директива 2009/138/ЕО, са необходими за изчисляването на модула на пазарния риск и на модула на риска от неизпълнение от страна на контрагента в стандартната формула за капиталовото изискване за платежоспособност.

               (2)

               Когато е целесъобразно, регионалните правителства и местните органи, включени в тези списъци, следва да са категоризирани по вид, като се вземат предвид условията, предвидени в член 85 от Делегиран регламент (ЕС) 2015/35 на Комисията (2).

               (3)

               Надзорните органи са предоставили информация за конкретните правомощия за генериране на приходи и за съществуващите институционални процедури съгласно националното законодателство по отношение на регионалните правителства и местни органи в рамките на тяхната юрисдикция и относно степента, в която тези правителства и органи отговарят на изискванията, предвидени в член 109а, параграф 2, буква а) от Директива 2009/138/ЕО.

               (4)

               Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване.

               (5)

               Европейският орган за застраховане и професионално пенсионно осигуряване проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена с член 37 от Регламент (ЕС) № 1094/2010 на Европейския парламент и на Съвета (3),

         ПРИЕ НАСТОЯЩИЯ РЕГЛАМЕНТ:
   Член 1
   Списък на регионалните правителства и местни органи
   Следните регионални правителства и местни органи се считат за субекти, експозициите към които трябва се третират като експозиции към централното правителство, в чиято юрисдикция те са установени, както е посочено в член 109а, параграф 2, буква а) от Директива 2009/138/ЕО:

               1)

               в Австрия: „Land“ или „Gemeinde“;

               2)

               в Белгия: „communauté“ или „gemeenschap“, „région“ или „gewest“, „province“ или „provincie“ или „commune“ или „gemeente“;

               3)

               в Дания: „region“ или „kommune“;

               4)

               във Финландия: „kaupunki“ или „stad“, „kunta“ или „kommun“, „Ahvenanmaan maakunta“ или „Landskapet Åland“;

               5)

               във Франция: „région“, „département“ или „commune“;

               6)

               в Германия: „Land“, „Gemeindeverband“ или „Gemeinde“;

               7)

               в Лихтенщайн „Gemeinde“;

               8)

               в Литва: „savivaldybė“;

               9)

               в Люксембург: „commune“;

               10)

               в Нидерландия: „provincie“, „waterschap“ или „gemeente“;

               11)

               в Полша: „województwo“, „związek powiatów“, „powiat“, „związek międzygminny“, „gmina“ или „miasto stołeczne Warszawa“;

               12)

               в Португалия: „Região Autónoma dos Açores“ или „Região Autónoma da Madeira“;

               13)

               в Испания: „comunidad autónoma“ или „corporación local“;

               14)

               в Швеция: „region“, „landsting“ или „kommun“;

               15)

               в Обединеното кралство: Парламентът на Шотландия, Националното събрание на Уелс или Събранието на Северна Ирландия.

         Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 ноември 2015 година.

            За Комисията

            Председател

         Jean-Claude JUNCKER

      (1)  ОВ L 335, 17.12.2009 г., стр. 1.

      (2)  Делегиран регламент (ЕС) 2015/35 на Комисията от 10 октомври 2014 г. за допълнение на Директива 2009/138/ЕО на Европейския парламент и на Съвета относно започването и упражняването на застрахователна и презастрахователна дейност (Платежоспособност II) (ОВ L 12, 17.1.2015 г., стр. 1).

      (3)  Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).


title: Регламент за изпълнение (ЕС) № 384/2011 на Комисията от 18 април 2011 година за определяне на фиксирани стойности при внос за определяне на входната цена на някои плодове и зеленчуци

text:
               19.4.2011

               BG

               Официален вестник на Европейския съюз

               L 103/102

         РЕГЛАМЕНТ ЗА ИЗПЪЛНЕНИЕ (ЕС) № 384/2011 НА КОМИСИЯТА
   от 18 април 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1580/2007 на Комисията от 21 декември 2007 г. за определяне на правила за прилагане на регламенти (ЕО) № 2200/96, (ЕО) № 2201/96 и (ЕО) № 1182/2007 на Съвета в сектора на плодовете и зеленчуците (2), и по-специално член 138, параграф 1 от него,
   като има предвид, че:
   в изпълнение на резултатите от Уругвайския кръг от многостранните търговски преговори Регламент (ЕО) № 1580/2007 посочва критерии за определяне от Комисията на фиксирани стойности при внос от трети страни за продуктите и периодите, посочени в приложение XV, част A от посочения регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 138 от Регламент (ЕО) № 1580/2007, са определени в приложението към настоящия регламент.
   Член 2
   Настоящият регламент влиза в сила на 19 април 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 април 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 350, 31.12.2007 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  EG

                  74,4

                  JO

                  68,6

                  MA

                  58,4

                  TN

                  117,8

                  TR

                  103,1

                  ZZ

                  84,5

                  0707 00 05

                  AL

                  52,2

                  EG

                  152,2

                  TR

                  140,7

                  ZZ

                  115,0

                  0709 90 70

                  MA

                  82,8

                  TR

                  113,5

                  ZA

                  13,0

                  ZZ

                  69,8

                  0805 10 20

                  EG

                  48,9

                  IL

                  74,2

                  MA

                  47,9

                  TN

                  47,9

                  TR

                  72,0

                  ZZ

                  58,2

                  0805 50 10

                  EG

                  53,5

                  TR

                  47,7

                  ZZ

                  50,6

                  0808 10 80

                  AR

                  79,4

                  BR

                  74,3

                  CA

                  114,9

                  CL

                  81,8

                  CN

                  104,9

                  MK

                  47,7

                  NZ

                  114,4

                  US

                  123,4

                  UY

                  57,7

                  ZA

                  82,0

                  ZZ

                  88,1

                  0808 20 50

                  AR

                  83,0

                  CL

                  121,5

                  CN

                  70,7

                  ZA

                  87,4

                  ZZ

                  90,7

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.